Държавен вестник, бр. 23, 2010 г., стр. 53

БРОЙ  23	
Д Ъ Р Ж А В Е Н  В Е С Т Н И К 	
СТР.  53  
Раздел III
Изисквания към събирателните центрове и ус­
ловията за настаняване на говеда и свине в тях
Чл. 15. (1) Директорът на регионалната 
ветеринарномедицинска служба (РВМС), в 
чийто регион се намира събирателният център, 
е отговорен, че:
1. същият е под контрол на официален или 
одобрен ветеринарен лекар, който отговаря за 
изпълнението на разпоредбите на чл. 3, ал. 1 и 2;
2. същият е разположен в регион, който не 
е обект на забрана или ограничения за транс­
портиране на говеда и свине;
3. същият е почистен и дезинфекциран преди 
използването му, като това се контролира от 
ветеринарен лекар по т. 1; 
4. говедата и свинете, които се настаняват в 
него, не надвишават капацитета му и са наста­
нени в помещение, предназначено за тази цел;
5. същият разполага с подходящи съоръжения 
за товарене, разтоварване и подслоняване на 
животните и отговаря на условията за поене 
и хранене, както и за извършване на необхо­
димото лечение; 
6. съоръженията по т. 5 са изградени от 
материали, позволяващи лесно почистване и 
дезинфекциране;
7. същият разполага със:
а) съоръжения за инспектиране;
б) съоръжения за изолиране;
в) оборудване за почистване и дезинфекция 
на помещения и превозни средства;
г) помещения за съхранение на фураж, тор 
и постеля;
д) система за събиране на отпадъчните води;
е) кабинет за ветеринарен лекар по т. 1.
(2) В събирателния център се допускат жи­
вотни, предназначени за развъждане и клане, 
от собственика или лицето, което отговаря за 
събирателния център, ако животните са:  
1. идентифицирани;
2. от стада, които са официално признати 
за свободни от туберкулоза, бруцелоза и ензо­
отична левкоза, а за животните, предназначени 
за клане, са изпълнени изискванията по чл. 9.
(3) Собственикът на събирателния център 
е отговорен животните, които се настаняват в 
събирателния център, да са идентифицирани и 
да са придружени от ветеринарномедицински 
свидетелства за транспортиране, паспорти за 
едрите преживни и ветеринарномедицински 
здравни сертификати за съответните видове и 
категории съгласно приложение № 1. 
(4) Събирателният център се инспектира ре­
довно (минимум веднъж месечно) от официален 
ветеринарен лекар, за да се гарантира, че се 
спазват изискванията за регистрация и изисква­
нията на Регламент № 1/2005 и Наредба № 16 
от 2006 г. за защита и хуманно отношение при 
отглеждане и използване на селскостопански 
животни (ДВ, бр. 18 от 2006 г.).
(5) Собственикът или отговорното за съби­
рателния център лице въз основа на номерата 
на средствата за идентификация и придружа­
ващите документи на животните вписват в 
информационната система по чл. 51, ал. 3 от 
Закона за ветеринарномедицинската дейност 
(ЗВД) следната информация:
1. името на собственика, произхода на 
животните, датата на тяхното настаняване и 
напускане, номера на средството за индентифи­
кация на говедата, регистрационния номер на 
животновъдния обект на произход или стадото 
на произход на прасета, влизащи в центъра, и 
местоназначението, за което са предназначени;
2. номера на лиценза на превозвача и номера 
на сертификата за одобрение на  транспортното 
средство, транспортиращо животни.
(6) Информацията по ал. 5 се съхранява 
най-малко 3 години;
(7) Националната ветеринарномедицинска 
служба регистрира събирателните центрове 
съгласно чл. 137 ЗВД. Регистрацията на съ­
бирателните центрове може да бъде само за 
определен вид животни, само за животни за 
разплод, както и само за животни за клане. 
НВМС съставя и актуализира списък на ре­
гистрираните събирателни центрове и техните 
регистрационни номера. НВМС предоставя 
на ЕК списъка и го публикува на интернет 
страницата си.
(8) Националната ветеринарномедицинска 
служба може да заличи регистрацията съгласно 
чл. 138, ал. 1 ЗВД  в случай, че не се спазват 
изискванията по този член или на други разпо­
редби от тази наредба. Събирателният център 
може да бъде регистриран отново съгласно 
чл. 137 ЗВД.
(9) Националната ветеринарномедицинска 
служба осигурява за регистрираните съби­
рателни центрове достатъчен брой одобрени 
ветеринарни лекари. 
Раздел IV
Изисквания при транспортиране на говеда и 
свине
Чл. 16. (1) Транспортирането на говеда и 
свине се осъществява от превозвачи, получили 
лиценз за превоз по чл. 163 ЗВД, и с транспорт­
ни средства, за които има издаден сертификат 
за одобрение по чл. 162, ал. 1 ЗВД.
(2) Животните се транспортират при след­
ните условия:
1. превозното средство е конструирано по 
начин, непозволяващ  животинските екскре­
менти, постеля или храна да се процедят или 
изпаднат от него;
2. превозното средство се почиства и дезин­
фекцира със средства, включени в регистъра 
на  Министерството на здравеопазването на 
биоцидните препарати, за които е издадено 
разрешение за пускане на пазара по реда на